
Aku bermohon perlindungan ALLAH yang Maha 
Alim lagi Maha Mendengar dari syaitan yang direjam. 
Bismillahirrohmanirrohim. ALLAH berselawat dan 
mengurnia salam ke atas Saiyidina wa Maulana 

Muhammad Rasulullah Habibullah yang agung jaah 
(tuah)nya lagi mengangkat kepada segala darjat dan 
Baginda itu Nabi yang Ummiy, beserta ahli keluarganya 
yang suci dan para sahabatnya yang akhyar dari 
kalangan Muhajirin dan Ansor dengan salam yang 
sempurna sebanyak-banyaknya. 

Puji-pujian bagi ALLAH yang menerangi segala hati 
dengan nur makrifat awliya’Nya. ALLAH memancarkan 
di dalam hati-hati itu cahaya dari mentari-mentari 
hidayat dengan rahsia-rahsia ilmu golongan asfiya’nya. 
ALLAH menjadikan mereka bintang-bintang yang 
memberi petunjuk dalam zulmat kejahilan melata. 

Aku bersaksi bahawa tiada Tuhan melainkan ALLAH 
yang Maha Esa tiada sekutu bagiNya dengan syahadah 
yang mewajibkan aku mencapai redhoNya dan 

kesaksian yang menjadikan aku beroleh kegembiraan 
sempurna tika bertemu denganNya. 

Dan aku bersaksi bahawa Saiyidina wa Maulana 
Muhammad Rasulullah ^b, 3 ajZ <oji JLi adalah abdiNya, 
kekasihNya dan pilihan terbaikNya dari kalangan 
makhlukNya dan teman setiaNya. Baginda merupakan 
ulama paling alim terhadap sifat-sifat ALLAH dan 
asma’Nya. Bagindalah yang paling arif dari kalangan 
arifin terhadap kebesaran keagungan ALLAH dan 
kibriya’Nya. Bagindalah makhluk ALLAH yang paling 
mulia di bumi dan langitNya. ALLAH berselawat 
ke atas Baginda dan ahli keluarganya yang jaya 
dengan keredhoanNya lagi mereka itu menunaikan 
kesyukuran kepadaNya, beserta para sahabat Baginda 
yang terdahulu menyambut dakwahnya dan menyahut 
seruannya. 

Saudara saudari kami di jalan ALLAH para ahli zikrullah yang 
berzikir mengingat ALLAH sebanyak-banyaknya yang muda 
dan yang tua di zawiyah-zawiyah As-Syaziliyyah di mana saja. 


Di tahap-tahap permulaan Sidna Syeikh Al-Kamil As- 
Syarif Abdun Nasir Ibnu Abu Bakr As-Siddiq Al-Hasani As- 
Syazili Al-Masyisyi Al-Maliki -<4 iui otA> y' s iA iui akan 

memulakan pada tiap risalahnya kepada si faqir (penuntut 
jalan ALLAH) dengan berkata: 

“Engkau hilang dari kami hingga tiadayangkau musyahadah 
selain ALLAH Al-Malik Al-Haq Al-Mubin. Tiada apa pun 
dapat wujud melainkan dengan (kehendak) ALLAH yang Maha 
Santun, Maha Menutup Kelemahan dan Maha Berbudi. Tiada 
daya dan upaya melainkan dengan ALLAH yang Maha Tinggi 
lagi Maha Agung. Ya Lathif, ya Hafiz, ya Mughits, ya ALLAH.” 
Ku tulis risalah ini dari madad, limpahan, tarbiyyah dan 
bimbingan wali nikmat kami, syeikh dari segala syeikh kami 
dan sanad kami As -Syeikh Al-Kamil junjungan kami Sidna 
Abdun Nasir yang beliau itu tareqatnya As-Syazili, mazhabnya 
Al-Maliki dan lagi beliau itu dari anak cucu tuan yang menjadi 
tujuan mereka yang dahaga lagi quthb pada segala quthb Sidna 
As-Syeikh Al-Kamil Abdus Salam Ibnu Masyisy As-Syarif Al- 
Hasani. 

Kemudian dari itu ku gali permata-permata dari segala 
kitab warisan junjungan kami para Ahlillah yang besar-besar 
dari kalangan rijal pilihan, khususnya kalangan masyaikh 

yang kamil ahlis sanad junjungan tareqat As-Syaziliyyah. Ku 
himpun kata-kata mereka yang nyata zauqnya itu dan nafahat 
mereka yang ilahiyyah pada segala yang diperlukan dalam 
perjalanan kita menuju ALLAH Jalla Jalaluh. 

Seterusnya aku susunkan ia di dalam risalah ini 
yang kecil saiznya namun besar pada makna, isyarat dan 
perlambangannya. Kerana semua kata-kata itu berasal dari 
para akhyar dan tokoh-tokoh besar yang menyandang maqam- 
mqam tertinggi -moga ALLAH meredhoi mereka sekalian-. 
Dan tiadalah usahaku ini selain menyebarkannya. 

Inilah aku seorang abdi yang faqir lagi sifatnya tiada: 
Mahmoud MrGlani dengan sebenarnya berlepas diri dari daya 
dan kekuatanku lantas berserah kepada daya dan kekuatan 
ALLAH yang Maha Wahhab lagi Maha Fattah. 

Kebanyakan dari materi risalah ini telah ku ambil dari kitab 
At-Taswir Wat-Tasdiq Biakhbar As-Syeikh Sidi Muhammad 
Bin Siddiq -<b iui y's iui karya As-Syeikh Sidi 

Ahmad Bin Muhammad Bin Siddiq dJJI d_Lc- dJJI 

Terima kasihku yang tak terhingga kepada siapa yang telah 
menyiarkan kitab tersebut di dalam internet, juga bagi yang 
telah menulisnya, menerbitkannya dan mencetaknya. 

Ketahuilah kalian bahawa jalan tareqat itu (jalan menuju 
ALLAH dan kembara yang menempuh jalan ALLAH) tidaklah 
tegak berdiri dan para penuntutnya tidaklah berhasil mendapat 
tahqiq melainkan dengan sentiasa bersama para ahlinya, 
muzakarah tentang segala syarat-syaratnya dan beramal 
dengan segala tuntutannya. Lagi tidaklah batal pekerjaan 
tareqat itu dan terhalang para penuntut darinya melainkan 
kerana berpaling dari ahlinya dan tidak beramal dengan segala 

syaratnya. 

Maka diantara wazifah (tugas dan amalan) itu ialah 
mengucap dua kalimah syahadah: jf Lui yi v jl J 4 A 

^h' 3 dji djji JLi dJJi jAj 1LA berserta iqtikad pada makna 
keduanya yang memberi erti sabitnya keesaan ALLAH pada 
zat, sifat dan perbuatan, juga sabit kerasulan junjungan kita 
Saiyidina wa Maulana Muhammad Rasulullah dii ini 
beserta tasdiq (percaya dengan teguh) terhadap apa yang 
Baginda sampaikan dari ALLAH dan menurut semua perintah 
dan tegahan Baginda. 

Termasuk juga dalam wazifah dan ini yang paling penting 
selepas dua kalimat syahadah yaitu mengerjakan solat lima 
waktu pada masanya yang telah ditetapkan dengan berjemaah 
walaupun bersama keluargamu. Hendaklah segala syarat- 
syarat solat itu disempurnakan; suci dari hadas besar dan kecil, 
mengadap kiblat, menutup aurat, wudhu’ yang sempurna 
dengan istinjak yang sempurna yaitu bersih total pada kedua- 
dua kemaluan dan membasuhnya dengan air dan sabun selepas 
istinjak itu, kemudian dilap kering. 

Dan hendaklah pada solat itu segala yang fardhu, sunat 
dan mustahab dilakukan. Lagi wajiblah juga menjaga amalan 
nawafil seperti sunat witir, sunat fajar, sunat dhuha dan segala 
rawatib qobiliyyah dan badiyyah. 

Termasuk juga zakat; hendaklah ditunaikan jika wajib ke 
atasmu. Ia merupakan satu kemestian yang tidak boleh tidak. 
Kerana sesungguhnya zakat itu taharah, berkat dan penyebab 
kekayaan. Dalam masa yang sama hendaklah kamu menjaga 
seluruh anggota tubuhmu; telinga, mata, lidah, perut, tangan, 
kemaluan dan kaki dari segala larangan. Janganlah engkau 

mendengar selain kata nasihat, zikir dan amar makruf nahi 
mungkar. Janganlah engkau memandang kepada apa yang 
tidak dihalalkan untukmu memandangnya dari wanita, budak- 
budak dan segala macam benda. 

Hendaklah kamu menjaga lidahmu dari dusta, umpat, adu 
domba, kata-kata palsu dan mereka-reka berita. Peliharalah 
tanganmu dari menyakiti orang lain pada tubuh dan harta 
benda mereka. Peliharalah perutmu dari yang haram. 
Peliharalah kemaluanmu dari yang tidak halal untukmu. 
Peliharalah kakimu dari berjalan kepada perkara yang bukan 
mentaati ALLAH. 

Peliharalah hatimu dari ujub, sombong, riya, hasad, 
kebencian, dendam kesumat, ketidak jujuran, penipuan, 
bermuka-muka, cinta pangkat dan jabatan, suka dipuji, 
dukacita soal rezeki dan takut kepada makhluk. 

Dan hendaklah engkau tafakkur tentang berbagai ciptaan 
ALLAH serta tanda-tanda kebesaranNya. Hadirkan dalam 
jiwamu betapa ALLAH Taala menilikmu dalam tiap hal. 
Jangan engkau merasa bahawa ini amat sulit untuk dicapai, 
sesungguhnya ia jadi mudah jika engkau minta bantuan 
ALLAH untuk mendapatkannya. 

Kemudian suatu perkara yang ditegaskan ke atas kalian 
untuk mengerjakannya ialah perhimpunan zikir waktu 
lapangmu dari pekerjaan dan kesibukan, khususnya waktu 
antara Maghrib dan Isya yang ianya merupakan waktu paling 
afdhal. Atau ditetapkan satu waktu yang sesuai untuk semua. 
Begitu juga waktu antara solat subuh dengan terbit matahari. 
Zikir mengingati ALLAH pada dua waktu ini punya kelebihan 
dan pahala yang sebesar-besarnya umpama haji dan umrah 

dan pada waktu ini juga rezeki-rezeki yang hissi ( material ) dan 
maknawi dibahagi-bahagikan. 

Dan hendaklah kalian saling ziarah menziarahi serta 
berkasih sayang kerana ALLAH. Yang berhajat di kalanganmu 
tolonglah dia, hubungkanlah silaturrahim sesamamu, 
lawatilah yang sakit di kalanganmu dan hendaklah kamu saling 
berpesan-pesan tentang kebenaran dan kesabaran. 

Hendaklah kamu sanggup menanggung kesakitan yang 
ditimpakan orang kepadamu. Janganlah engkau duduk 
berkawan dengan orang yang menghalangimu dari zikrullah, 
janganlah engkau bergaul dengan orang seperti itu kerana 
sesungguhnya dia mematikan hatimu dan apabila mati hati 
rosaklah agama dan lemahlah keyakinan. 

Pada zikrullah itu ada ingatan ALLAH, ada redho ALLAH, 
ada duduk bersama ALLAH serta ada ketenteraman hati. 
Berhimpun utuk zikrullah adalah taman-taman syurgawi, 
selimutan rahmat Ilahi, turun ketenangan dan malaikat 
memayungi sepertimana telah warid perkhabarannya dengan 
soheh dari Saiyidina wa Maulana Muhammad Rasulullah JLi 

4*1 £• dJJl. 

Dan jangan sekali-kali engkau mendengar perkataan siapa 
yang mendengkimu atau mempersalahkanmu, sesungguhnya 
dia itu syaitan jahat lagi gelandangan yang terhalau. Janganlah 
kalian menyakiti siapa pun kalangan hamba ALLAH, jangan 
takut dan jangan mengharap kepada mereka. Sesungguhnya 
tetaplah segala perkara itu dalam tangan ALLAH, selain 
Dia tiada siapa dapat memberi mudarat atau manfaat, tiada 
siapa dapat menjatuh atau mengangkat. Peliharalah hatimu 
dari tamak terhadap makhluk, sesungguhnya sifat itu adalah 

kefakiran yang hadir dan kehinaan yang zahir. Dan ketahuilah 
bahawa jika kamu mengerjakan segala nasihat ini nescaya 
sabitlah khususiahmu dan tercapailah permintaanmu kepada 
Tuhan. Semoga ALLAH menolong dan menguatkan kalian 
dari godaan syaitan, semoga ALLAH menjaga dan melindungi 
kalian. Allahumma Robbana amin. 

Maka bersungguh-sungguhlah kamu -moga ALLAH 
Subhanahu wa Taala memberimu taufik- pada mengerjakan 
segala syariat agama dan berakhlak dengan akhlak Saiyidil 
Mursalin Saiyidina wa Maulana Muhammad ini 

Hendaklah kamu menghindari apa yang membuat dirimu 
jauh dari ALLAH Kekasih Teragung yaitu segala perlanggaran 
terhadap larangan syarak. Dan sentiasalah kamu mengerjakan 
apa yang mendekatkan dirimu kepada ALLAH dari segala 
amalan nawafil yang berbagai macam selepas engkau 
mengerjakan yang fardhu ain. 

Lagi hendaklah engkau melazimi kesucian pada pakaian, 
badan dan tempat. Hendaklah engkau sentiasa dalam keadaan 
wudhu’ dan menjaga taharah semampu yang boleh serta solat 
dua rakaat selepas wudhu’ kerana sesungguhnya solat ini punya 
sirr yang istimewa untuk menerangi batin dan membuang 
segala lintasan hati yang tidak baik. 

Demikian juga hendaklah kamu melazimi solat sunat 
tahiyyat masjid dan zawiyah, solat dhuha yang paling 
kurangnya dua rakaat dan paling banyak lapan rakaat. Begitu 
juga bangun di hujung malam dengan mengerjakan solat 
dan zikir, doa seusai solat fardhu lima waktu dan pada waktu 
sahar, khususnya jika engkau dapati dirimu waktu sahar itu 
rasa tulus hati dan cergas untuk beramal maka yang demikian 

merupakan alamat mustajab. Alhamdulillah syukur kepada 
ALLAH atas budi dan kurniaNya. Dan janganlah kamu hanya 
mengkhususkan dirimu dalam doa, bahkan hendaklah kamu 
meratakan doamu kepada semua orang lain supaya ia lebih 
berjaya dan lebih dekat mustajabnya. Allahumma amin. 

Hendaklah kamu komitmen -jika tidak musafir atau sakit- 
menghadiri pertemuan di zawiyah dua kali seminggu pada 
malam Isnin dan malam Jumaat untuk khatam Al-Quranul 
Karim dan khatam Dalailul Khayraat serta membaca wirid 
dan hizb yang telah disusun untukmu oleh Sidna Syeikh 
Abdun Nasir serta majlis selawat dan salam ke atas Saiyidina 
wa Maulana Muhammad Rasulullah iui ^ disamping 

memperbanyak selawat semampu yang boleh. 

Kalau dapat hendaklah kamu sentiasa berhimpun di 
zawiyah (zawiyah Malaysia Sidna namakan: Bait Sydna As- 
Syeikh Abdun Nasir) pagi dan petang untuk membaca Al- 
Wazifah Al-Qudsiyyah As-Syaziliyyah (Yaquth As-Sofa) dan 
Hizbul Bahr dan Ar-Rawdhah As-Saniyyah. Sesungguhnya ia 
punya keberkatan dan kesan yang besar dalam proses takhalli 
dan tahalli. Cukuplah bagimu bahawa dalam perhimpunan 
zikir itu turun ketenangan dan rahmat ALLAH meliputi para 
ahlinya lagi mereka beroleh ampunan dosa dan peningkatan 
darjat seperti yang telah warid dalam hadis-hadis yang soheh 
lagi mulia. 

Janganlah kamu susah hati, jangan takut dan jangan 
membesar-besarkan kesakitan yang ditimpakan manusia ke 
atasmu. Janganlah kamu membenci kepayahan, musibah, 
masalah dan penyakit yang menimpamu. Sesungguhnya 
semua itu akhirnya akan mendatangkan kebaikan, kejayaan 

dan keberkatan kepadamu jika kamu sabar, redho, rujuk 
kepada ALLAH, meninggalkan tadbir dan pilihan peribadi 
serta lari dari daya upayamu kepada daya dan upaya ALLAH. 

Hendaklah kamu melazimi diam melainkan untuk zikrullah 
atau amar makruf atau nahi mungkar atau mendamaikan 
antara manusia atau muzakarah tentang ilmu dan amal. 

Hendaklah kamu meninggalkan apa-apa yang tidak 
mendatangkan kebaikan dari segala perkataan dan perbuatan. 

Hendaklah kamu menghindari bohong, mengumpat, 
mengadu domba, mengintip-intip keaiban orang khususnya 
terhadap saudara-saudarimu di jalan tareqat. 

Hendaklah kamu muroqobah (mengawas-awasi) ALLAH 
pada sembunyi dan terangmu. Sentiasalah menghadirkan 
perasaan bahawa ALLAH bersamamu dan menilik dirimu. 

Dan hendaklah kamu tahqiq bahawa dirimu dan segala 
alam buana semuanya berada dalam tangan (kuasa dan tadbir) 
ALLAH Subhanahu wa Taala, Dia melakukan tindakanNya 
kepada itu semua dengan sekehendakNya dan pada apa 
kemahuanNya. Tiada siapa dapat bertindak apa-apa dengan 
ALLAH Subhanahu wa Taala. 

Lagi janganlah engkau menyibukkan dirimu dengan isu 
semasa yang berlaku (segala macam gossip, khabar berita 
dusta dan hal ehwal peribadi orang) kerana yang demikian itu 
membinasakan hatimu serta menghadangnya dari zikrullah dan 
' ubudiyyah kepadaNya. Sesudah itu yang sedang dan akan berlaku 
tidak lain dari kehendak ALLAH Subhanahu wa Taala jua. 

Dan hendaklah kamu merasa cukup dan puas terhadap 
rezeki dunia yang dipermudahkan untukmu (apa yang sudah 
dimaktubkan ALLAH untukmu secara kamu melaksanakan 


11 



usaha yang hissi dengan melakukan pekerjaan dan mencari 
pekerjaan serta usaha maknawi dengan doa) tanpa memberat - 
berati diri, tanpa melelah-lelahkan diri, tanpa perlu bersesak- 
sesak, tanpa memujuk-rayu dan tanpa bergantung kepada 
makhluk dengan pergantungan yang menjadikan engkau 
melihat dia dan melupakan dirimu dari ALLAH Taala kerana 
yang demikian itu merupakan satu bentuk syirik. 

Dan hendaklah kamu makan dan minum dari yang 
halal serta carilah yang halal pada segala perkara. Janganlah 
engkau menjamah makan minum dan pakaian melainkan 
sekadar yang menegakkan tulang belakangmu dan yang 
menjadi keperluanmu tanpa berlebih-lebihan pada kuantiti 
dan tidak melampau pada harga. Sesungguhnya siapa yang 
mengambil lebih dari kecukupan dirinya nescaya ALLAH 
akan membutakan mata hatinya. Telah disebut dalam 
pesan: “Barang siapa melayan syahwatnya nescaya hilanglah 
kemurnian jiwanya.” 

Lagi hendaklah kalian saling ziarah menziarahi dan 
berkasih sayang kerana ALLAH Subhanahu wa Taala. 
Sesungguhnya yang demikian itu sebahagian dari setinggi- 
tinggi syiar agama yang mewajibkan berolehnya mahabbah 
Robbul Alamin. Dan wajiblah bahawa penziarahan yang 
dijalankan ini tidak kerana suatu maslahat, hajat dan faedah 
peribadi, tidak juga untuk mengambil kesempatan sesamamu 
bagi menghasilkan maslahat duniawimu kemudian kamu 
mengatakan itu sebagai jalan tareqat.... Tidak dan seribu kali 
tidak... Ini tidak makbul kerana ia membawa kepada sakit 
hati, menyebarkan sifat tamak, menggalakkan berlakunya 
kebencian, menyebabkan kendur hubungan serta bermalas- 


12 



malasan dan boleh jadi hingga sampai lari dari jalan menuju 
ALLAH. Syaitan pula sentiasa mengintai-ngintai peluang 
menggoda siapa yang keluar dari zawiyah dan sebelum dia 
masuk ke zawiyah. 

Lagi hendaklah kamu takzim kepada kaum Muslimin, alim 
ulama dan Ahli Bait junjungan Nabi yang mulia. Hendaklah 
kamu sukai untuk mereka apa yang kamu sukai untuk dirimu. 
Lagi hendaklah kamu sibuk memperbaiki keaiban dirimu 
daripada sibuk tentang keaiban mereka. Hendaklah kamu 
mengkayakan dirimu cukup dengan ALLAH dari selainNya. 
Sesungguhnya pada ALLAH Taala ada kecukupan. 

Dan janganlah engkau memandang kepada siapa yang lebih 
tinggi darimu pada keduniaannya. Tapi pandanglah dia pada 
keelokan muamalat dan pergaulannya tanpa rasa hasad dan 
dendam terhadapnya. Hendaklah kamu memuliakan orang- 
orang tuamu pada jalan tareqat dan pada usia. Hormatilah 
mereka kerana ALLAH dan demi ALLAH serta dengarkanlah 
perkataan mereka. Tinggalkan apa yang kamu tahu dan ambil 
apa yang mereka tahu kerana sesungguhnya keberkatan itu 
ada bersama orang-orang tua seperti yang disebut dalam hadis 
junjungan mulia. 

Ketahuilah -moga ALLAH merahmatimu- bahawa insan 
itu apabila dia dengan zahir dan batinnya mematuhi perintah 
ALLAH dan menjauhi laranganNya, disertakan tahqiq pada 
zahir dirinya dengan 'ubudiyyah yang merupakan hina 
diri, fakir, dhaif dan hina papa kepada ALLAH dan tidak 
memenangkan nafsu, pada batin dirinya pula tahqiq dengan 
kemerdehekaan yang merupakan santun, pemurah, jujur, 
mahabbah, percaya ALLAH, baik sangka dengan ALLAH, 

redho dengan ALLAH, mengutamakan kepentingan ikhwan 
dari kepentingan diri, zuhud terhadap dunia, merasa cukup 
dengan ALLAH dan lain-lain akhlak Saiyidina wa Maulana 
Muhammad Rasulullah ^3 Lui JLi, nescayalah insan itu 
seorang yang ' arif billah (kenal ALLAH), karam dalam syuhud 
keagungan ALLAH, dia tidak kenal siapa pun selain ALLAH 
dan tidak cenderung kepada selainNya Subhanahu wa Taala. 

Demi kerana ALLAH dia menolak segala-galanya dan 
dia dimurnikan ALLAH dari segala-galanya. Dia sentiasa 
dan selama-lamanya berlegar-legar di sisi ALLAH. Dia 
berlazat-lazat dengan musyahadah terhadap kekudusan, 
tanda-tanda kebesaran, kemuliaan dan ketinggian ALLAH. 
Dia tidak gembira dengan apa pun selain ALLAH. Tiada 
apa pun yang menyedihkannya. Dengan selain ALLAH dia 
tak punya ketetapan. ALLAH Al-Haq Subhanahu wa Taala 
menghilangkan darinya segala hijab dan penutup serta 
memuliakannya dengan segala makrifat dan sirr. Dia fana dari 
kewujudan dirinya. Dia baqa dengan musyahadahNya. 

Zatnya bersama makhluk hatinya bersama Al-Haq 
Subhanahu wa Taala. Dia berpindah dari keakuan akunya 
kepada Huwallah (Dia ALLAH) dan Huwallah. Dia mentakzim 
segalanya lalu dia mengambil dari segalanya (tiap hari dalam 
penambahan). Dia tidak merendah-rendahkan walau apa pun 
lalu tiada apa yang mengambil darinya (dia tidak berkurangan 
dan tidak mengurangkan). Dia taqarrub kepada ALLAH 
dengan segalanya. Suatu apa pun tidak menghijab dia dari 
ALLAH. Segala gerak dan diamnya kerana ALLAH, bersama 
ALLAH dan kepada ALLAH. 

Syaitan tiada jalan untuk merosakkannya kerana dia 

menghamba diri kepada ALLAH. Siapa menghamba kepada 
ALLAH nescaya dia dibela ALLAH dan siapa dibela ALLAH 
nescaya dicukupkan ALLAH. 


(( j!)) 

“Sesungguhnya para abdiKu itu tiada bagimu (wahai 
syaitan) kuasa atas mereka.” 

'l! j t-* j>- 'y 4)! «■Ipjl jl VI)) 

“Ketahuilah sesungguhnya para awliya ALLAH itu 
tiada bagi mereka takut dan mereka tidak berdukacita.” 
Maka tidaklah hati terhijab dari ALLAH Allamil ghuyub 
melainkan kerana tiada 'ubudiyyah. Jika ada 'ubudiyyah 
nescaya segala kebaikan pasti akan ada bersamanya, namun 
apabila hilang ' ubudiyyah hilanglah segala kebaikan. 

Siapa saja yang bersifat dengan ciri-ciri yang telah kami 
sebutkan tadi pastilah dia dari golongan awliya yang kamil 
kerana dia telah berakhlak dengan sunnah Saiyidil Mursalin 
Saiyidna wa Maulana Muhammad Rasulullah (Jbj Lui JLi. 
Siapa saja yang bersifat dengan ciri-ciri yang berlawanan 
dengannya pastilah dia dari golongan syaitan walau dia 
dipandang manusia sebagai orang soleh. 

Adapun kalian wahai para saudara dan saudari kami -Insya 
ALLAH- akan beroleh makrifat nan besar dan kewalian agung 
berdasarkan tahap kejujuranmu dalam 'ubudiyyah yang ia 
merupakan sebab kepada terhasilnya ilmu-ilmu Ilahiyyah. 
Maka dirimu adalah dalam peningkatan dengan kurnia 

ALLAH dan kemurahan budiNya sama ada kamu menyedari 
itu atau tidak. Itu akan kamu ketahui tak lama lagi Insya 
ALLAH. 


Lagi pastilah tiap orang di kalanganmu akan beroleh 
kejayaan jika dia: 

(1) teguh berada di pintu ALLAH dan 

(2) setia bersuhbah dengan kami. 

Kerana dengan tsabat (tetap dan teguh) sesama kitalah 
akan terhasil kepada kami dan kalian apa yang diperolehi oleh 
para pendahulu kita kalangan awliya ALLAH. 


\'j£ 4)! I a I jjJJI 1$ U)) 

- ^ 

( ( (j 


“Wahai mereka yang beriman jika kamu bertembung 
dengan pihak (musuh) maka hendaklah kamu tetap 
teguh dan zikirlah mengingati ALLAH banyak-banyak 
semoga kamu berjaya.” 

Telah disebut dalam pesan: “Belajarlah yakin dari ahli 
yakin.” dan lagi dikatakan: “Seseorang itu mengikut agama 
temannya.” 

Maka hendaklah kamu tetap teguh, tetap teguh dan tetap 
teguh lagi tidak boleh tidak dan tidak boleh tidak mestilah 
mengikhlaskan 'ubudiyyah kepada ALLAH. Janganlah kamu 
berpaling kepada suatu apa pun kerana pada ALLAH sudah 
ada kecukupan. 

Hendaklah kamu mengerjakan segala aturan jalan tareqat 
agar terpancar padamu cahaya-cahaya makrifat dan tahqiq. 

Hendaklah kamu beradab dengan peradaban para awliya agar 
kamu menjadi golongan yang dikhususkan lagi murni. 

Sudah disebut dalam pesan: “Dengan beradab segala pintu 
akan terbuka,” dan lagi dikatakan: “Dengan melaksanakan 
segala syarat akan terhasil zauq yang dijanjikan.” Dengarlah 
apa yang mahu ku katakan padamu, fahamilah kata-kataku 
dan amalkanlah ia, sesungguhnya kamu tak lama lagi akan 
mengenal Tuhanmu dan akan mencapai sasaranmu. 

Dan sesungguhnya kasihlah aku agar ada pada diri kalian: 

tujuan yang soheh, 

kejujuran yang jelas, 

adab-adab yang diredhoi, 

segala ehwal yang suci, 

menjaga kehormatan, 

khidmat yang baik, 

meninggikan hemah, 

keazaman yang kuat, 

menanggalkan keuzuran, 

hina diri dan remuk redam hati, 

berkorban dan mengutamakan kepentingan orang lain, 

suhbah dengan para 'arifin al-akhyar 

serta usaha bersungguh-sungguh dalam mengerjakan 

ketaatan dan zikir. 

Adapun tujuan yang soheh maka yang dikehendaki 
dengannya ialah niatmu dalam bersuhbah (berguru) kepada 
kami adalah untuk kamu mentahqiq ' ubudiyyah dan mengenal 
Al-Haq Subhanahu wa Taala, bukan untuk menuntut keramat 
dan tidak juga untuk mencapai darjat kerana yang demikian 
itu memang akan berhasil juga walau bagaimana hal. 

Adapun kejujuran yang jelas maka yang dikehendaki 
dengannya ialah kamu percaya dengan putus terhadap sirr 
al-khususiyyah dan soal kewalian serta dengan putus kamu 
meyakini bahawa para wali itu punya makrifat ketuhanan dan 
lagi kamu iqtikad yang demikian itu kepada syeikh kamu. Sidq 
(percaya dengan sejujurnya) terhadap kaifiat ini merupakan 
asas wushul. 

Telah disebut dalam pesan: “Barang siapa percaya dengan 
sejujurnya nescaya dia akan sampai dan beroleh zauq, barang 
siapa tiada yang demikian itu maka dia takkan berjaya walau 
duduk bersama syeikh bertahun-tahun.” Kerana para masyaikh 
itu tidak memandang kepada siapa yang tidak iqtikad pada 
mereka. 


'i' 4J b! Jj>c j 


“Demikianlah sunnah (ketetapan) ALLAH dan kamu 
takkan mendapati ketetapan ALLAH itu berlaku 
padanya perubahan.” 

Dan dengan kejujuran inilah seorang murid mencedok dari 
lautan makrifat walaupun dia lemah dalam bermujahadah. 

Adapun adab-adab yang diredhoi maka yang dikehendaki 
dengannya ialah menjaga anggota tubuhmu dari menyalahi 
syariat, menjaga batinmu dari membangkang, dari tadbir 
dan dari memilih, memelihara amalan sunnah Baginda Nabi, 
mahabbah kepada ikhwan dan mentakzim para masyaikh. 

Adapun ehwal yang suci maka yang dikehendaki 
dengannya ialah melanggar adat nafsu dan merosakkan 
zahirnya pada kebiasaan makan minum, berpakaian, tempat 

kediaman, kenderaan dan pekerjaan serta berusaha pada 
menghilangkan kemegahan nafsu dan jabatannya. Maka 
barang siapa yang menyalahi dan melanggar adat kebiasaan 
nafsunya dengan kaifiat ini nescaya akan dicarikkan baginya 
segala adat dan ALLAH akan memuliakannya dengan berbagai 
ilmu dan faedah. Telah disebut dalam pesan: “Bagaimana akan 
dicarik bagimu adat sedangkan nafsumu belum kau langgar 
kebiasaannya.” beserta dengan menahan dirimu jangan sampai 
menyakiti orang lain serta sanggup menanggung kesakitan 
yang mereka timpakan kepadamu. 

Adapun menjaga kehormatan maka yang dikehendaki 
dengannya ialah menjaga kehormatan syeikh tika beliau hadir 
atau tiada, tika beliau hidup dan mati. Maka tidaklah seorang 
fakir itu akan duduk di satu tempat yang di situ syeikhnya 
dihina. Demikian juga menjaga kehormatan ikhwan dengan 
bersabar atas kesakitan yang mereka timpakan kepadamu dan 
tidak menyakiti mereka, memuliakan dan mentakzim mereka 
kerana ALLAH. Demikian juga kehormatan kaum Muslimin 
maka janganlah mereka disebut dengan suatu yang tidak baik. 

Adapun khidmat yang baik maka yang dikehendaki 
dengannya ialah mengkhidmati syeikh dan para ikhwan serta 
mujahadah melawan nafsu kerana ALLAH. 

Adapun meninggikan hemah maka yang dikehendaki 
dengannya ialah menj adikan maksud tuj uanmu untuk makrifat 
(mengenal) ALLAH dan mencapai kebahagian musyahadah 
serta bersandar kepadaNya dan lari dari segalanya kepada 
ALLAH Subhanahu wa Taala. 

Adapun azam yang kuat maka yang dikehendaki 
dengannya ialah seorang murid itu tidak jemu dan malas. 

Dia tidak berpaling kepada syaitan-syaitan jin dan manusia, 
bahkan dia terus melangkah dalam perjalanannya menuju 
ALLAH hinggalah dia sampai kepada Tuhannya. 


“Dan hendaklah kamu taat kepada ALLAH dan 
RasulNya dan janganlah kamu herbalah sesamamu 
nanti kamu akan gagal dan namamu akan hilang, 
dan hendaklah kamu bersabar, sesungguhnya ALLAH 


Adapun menanggalkan keuzuran maka yang dikehendaki 
dengannya ialah menanggalkan segala sifat terkeji seperti 
sombong serta loba terhadap dunia. Hendaklah dia menghias 
diri dengan sifat-sifat terpuji seperti kasih, rindu dan zuhud. 
Hendaklah si murid menanggalkan pakaian kemegahan dan 
kesombongan lagi hendaklah dia memakai pakaian hina diri 
dan remuk redam hati. 

Adapun hina diri dan remuk redam hati maka yang 
dikehendaki dengannya ialah tunduk kepada ALLAH 
Subhanahu wa Taala dan itu takkan terzahir melainkan dengan 
tunduk kepada para abdiNya. 

Adapun berkorban dan mengutamakan kepentingan 
orang lain maka yang dikehendaki dengannya ialah pemurah 
dengan jiwa dan harta demi mahabbah kerana ALLAH yang 
Maha Agung lagi Maha Besar Subhanahu wa Taala. Adalah 
sifat pemurah itu syarat dalam jalan tareqat. Disebut dalam 



bersama mereka yang sabar.” 

pesan: “Yang terlebih buruk dari segala yang buruk adalah sufi 
yang kikir.” 

Adapun suhbah (berguru/mendamping) dengan golongan 
'arifin al-akhyar (yaitu syeikhmu) maka yang dikehendaki 
dengannya ialah menyerahkan kehendak diri kepada mereka 
(engkau tak punya kehendak peribadi dan menyerahkan 
kepada kehendak mereka) serta suhbah dan berkhidmat 
kepada mereka kerana ALLAH. Inilah dia intipati rahsia,paksi 
dan roh dalam jalan tareqat. Bermula makrifat itu bukanlah 
dapat dengan uzlah, sesungguhnya makrifat itu terhasil dengan 
suhbah. 

Adapun usaha bersungguh-sungguh dalam mengerjakan 
ketaatan dan zikir maka yang dikehendaki dengannya ialah 
jangan berlalu pada diri si murid barang sedetik waktu pun 
melainkan ia dalam ketaatan kepada ALLAH. Inilah dia 
maksud dari jalan tareqat dan yang paling penting di sisi ahli 
tahqiq. Setiap detik berlalu ke atas seorang faqir (murid lelaki 
dan wanita) yang tidak diisi dengan zikrullah adalah menjadi 
kekesalan dan penyesalan kepadanya. Maka waktu-waktu 
seorang faqir (kembara penuju ALLAH dan yang menempuh 
jalan kepada Robbana) -jelasnya selain waktu kerja, tugas dan 
kesibukannya- adalah sekitar zikir, muzakarah, berfikir dan 
merenung. Barangsiapa yang kosong waktunya dari perkara- 
perkara ini maka dia berada dalam pengangguran dan 
kekenduran (putus hubungan), tiada apa yang diperolehinya 
dari jalan tareqat melainkan namanya lagi dia tidak merasa 
apa-apa zauq kewalian, dia tidak mendapati manis imannya 
lagi tak beroleh faham dari ilmunya. 

Siapa saja yang beramal dengan apa yang kami bentangkan 

ini Insya ALLAH akan mencapai makrifat terbesar kerana apa 
yang kami sampaikan tadi merupakan isi dari buah syariat 
yang suci. Maka hendaklah kalian berakhlak dengan apa yang 
telah kami sebutkan. Ia merupakan kewajiban yang tidak boleh 
tidak. 

Untuk melaksanakannya mintalah tolong kepada ALLAH. 
Sesungguhnya kamu tak lama lagi akan mencapai satu maqam 
di mana kamu mengambil ilmu dari ALLAH, akan hilang 
darimu sifat-sifat kebiasaan manusia dan hidup dalam dirimu 
sifat-sifat rohani. Dengan hidupnya sifat-sifat rohani dalam 
dirimu engkau akan sampai ke hadrat nan kudus dan suatu 
apa pun tidak menghijabmu darinya. Di situ jadilah ghaib dan 
syahadah (nyata) padamu sama. Kerana di situ engkau sudah 
bersama ALLAH dan telah masuk ke negeri kejujuran dalam 
' ubudiyyah kepada ALLAH yang Maha Esa lagi maha Perkasa. 

Barangsiapa yang tidak menjalani suluk (didikan) seperti 
yang kami sebutkan ini nescaya rohaninya dikalahkan oleh 
kebiasaan manusiawinya lalu butalah mata hatinya dan 
terhijablah jiwanya oleh segala alam buana dari yang Maha 
Pencipta lalu rugilah urusannya dan tersia-sialah hidupnya. 

Maka hendaklah kamu berzikir mengingati ALLAH, yang 
demikian itu merupakan kewajiban yang tidak boleh tidak. 
Tetaplah kamu teguh di pintu ALLAH. Hendaklah kamu 
berhimpun untuk sama-sama zikrullah dan hendaklah kamu 
saling berhubung dan saling ziarah menziarahi. 

Ketahuilah bahawa pekerjaanmu dalam jalan tareqat ini 
dinilai besar oleh ALLAH dan kedudukanmu adalah tinggi. 
Pastinya ALLAH akan memperbaharui urusan agama ini 
denganmu. Maka hendaklah kamu tetap teguh, yang demikian 

itu adalah kemestian yang tak boleh tidak. Insya ALLAH, Insya 
ALLAH, Insya ALLAH. 

Lagi hendaklah kamu tahqiq bahawa jika kamu beramal 
dengan apa yang kami nyatakan ini nescaya ALLAH akan 
memimpin tanganmu sekarang, nescaya kamu kembara menuju 
ALLAH dengan zahir dan batinmu, nescaya kamu mencapai 
apa yang telah dicapai oleh para rijal yang mendahuluimu. 
Cubalah sendiri kerana dengan pengalaman sendiri tersingkap 
bagimu segala hakikat dan terzahir apa yang sembunyi pada 
jalan tareqat. 

Dan hendaklah kalian menghubungi dan berhubung 
dengan kami (syeikhmu) selagi kami masih hidup. Dengan itu 
akan tetaplah perjalananmu lagi akan sempurnalah urusanmu. 
Semoga ALLAH Taala membela kami dan dirimu, semoga 
ALLAH menjaga dan menaungimu. 

Akhir kata: 

• Hendaklah engkau musafir meninggalkan sombong 
dan golongan penyombong, juga zalim dan para 
penzalim. 

• Hendaklah engkau benci ujub, benci mereka yang ujub 
dengan diri mereka dan mereka yang redho dengan 
nafsu mereka. 


• Tinggalkanlah sikap mementingkan diri sendiri, 
tinggalkanlah mereka yang bodoh dan orang-orang 
jahil. 

• Larilah dari hasad dan para penghasad. 

• Tanggalkanlah sifat marah, berang dan bertengkar 
dari dirimu. 

• Janganlah engkau bersikap meluat dan dendam. 

• Janganlah engkau menjadi pembuat makar, tipu daya 
dan picik kehidupan. 

